ΑΠΟΦΑΣΕΙΣ
Αριθμ. ΠΔΕ/ΔΠΧΣ/15515/174
Έγκριση τροποποίησης εγκεκριμένου ρυμοτομικού σχεδίου πόλεως Kαινουρίου του Δήμου Αγρι-
νίου, στο Ο.Τ. 164, στις ιδιοκτησίες φερόμενων
ιδιοκτητών Σοροβού Ευθύμιου και Σοροβού Βηθλεέμ, σε συμμόρφωση δικαστικής απόφασης.
Ο ΑΝΤΙΠΕΡΙΦΕΡΕΙΑΡΧΗΣ ΒΙΩΣΙΜΗΣ ΑΝΑΠΤΥΞΗΣ,
ΕΝΕΡΓΕΙΑΣ, ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ
ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 186, 282 και 283 του
ν. 3852/2010 (Α’ 87).
2. Την υπ’ αρ. 31449/11-04-2023 απόφαση του Γραμματέα Αποκεντρωμένης Διοίκησης Πελοποννήσου, Δυτικής
Ελλάδας και Ιονίου «Τροποποίηση της υπ’ αρ. 248595/
27.12.2016 (Β’ 4309) απόφασης του Γενικού Γραμματέα
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου περί έγκρισης Οργανισμού Εσωτερικής Υπηρεσίας της Περιφέρειας Δυτικής Ελλάδας»
(Β’ 2551).
3. Την υπό στοιχεία ΠΔΕ/ΔΔ/4908/128/5-01-2024
(ΑΔΑ: 98XΘ7Λ6-73Φ) απόφαση του Περιφερειάρχη Δυτικής Ελλάδας περί ορισμού Αντιπεριφερειαρχών της
Περιφέρειας Δυτικής Ελλάδας.
4. Tην υπό στοιχεία ΠΔΕ/ΔΔ/24010/554/24-01-2024
(Β’ 657) απόφαση του Περιφερειάρχη Δυτικής Ελλάδας,
περί μεταβίβασης αρμοδιοτήτων στους Αντιπεριφερειάρχες, και σε εκλεγμένους Περιφερειακούς Σύμβουλους
της Περιφέρειας Δυτικής Ελλάδας.
5. Τις διατάξεις του από 17-07-1923 ν.δ. (A’ 228) περί
σχεδίων πόλεων και κωμών του Κράτους και ειδικότερα
τα άρθρα 1, 3, 7, 9 και 70.
6. Τις εγκυκλίους 1/1961 και 8/1975 της Υπηρεσίας Οικισμού του Υπουργείου Δημοσίων Έργων (Υ.Δ.Ε.) περί
εγκρίσεως τροποποιήσεων κ.λπ.
7. Την εγκύκλιο 43/1980 του Υπουργείου Χωροταξίας,
Οικισμού και Περιβάλλοντος (Υ.Χ.Ο.Π.).
8. Τις εγκυκλίους 55/1988, 47/2004 του Υπουργείου Περιβάλλοντος, Χωροταξίας και Δημοσίων Έργων
(Υ.ΠΕ.ΧΩ.Δ.Ε.) σχετικές με θέματα τροποποιήσεως ρυμοτομικών σχεδίων και την εγκύκλιο 10/2012 του Υπουρ-
γείο Περιβάλλοντος, Ενέργειας και Κλιματικής Αλλαγής
(Υ.Π.Ε.Κ.Α.).
9. Τις διατάξεις του ν. 1577/1985.
10. Τις διατάξεις του ν. 2508/1997 «Βιώσιμη οικιστική
ανάπτυξη των πόλεων και οικισμών της χώρας και άλλες
διατάξεις» (Α’ 124).
11. Τον Κώδικα βασικής πολεοδομικής νομοθεσίας
(π.δ. 14/1999, Δ’ 580) και ειδικότερα τα άρθρα 152 και
154.
12. Τις διατάξεις του άρθρου 29 «Άσκηση αρμοδιοτήτων πολεοδομικού σχεδιασμού» του ν. 2831/2000
(Α’ 140) και ειδικότερα την παρ. 4 αυτού, όπως αντικαταστάθηκε με το άρθρο 10 του ν. 3044/2002 (Α’ 197).
13. Τις διατάξεις του Νέου Οικοδομικού Κανονισμού
(ΝΟΚ) και ειδικότερα τα άρθρα 31 και 32 (Α’ 79/2012) .
14. Τις διατάξεις του ν. 4258/2014 «Διαδικασία Οριοθέτησης και ρυθμίσεις θεμάτων για τα υδατορέματα - ρυθ-
μίσεις Πολεοδομικής νομοθεσίας και άλλες διατάξεις».
15. Το ισχύον στην περιοχή εγκεκριμένο σχέδιο πόλεως και συγκεκριμένα την υπό στοιχεία ΤΥ/144794/
07-03-1977 απόφαση του Νομάρχη Αιτωλοακαρνανίας
(Δ’ 89) με την οποία καθορίστηκε κοινωφελής χώρος
(Παιδικός Σταθμός - Νηπιαγωγείο - Παιδική Χαρά), σε
ιδιοκτησίες των φερόμενων ιδιοκτητών Σοροβού Ευθύμιου και της Βηθλεέμ Σοροβού και την υπ’ αρ. 4075/
22-12-1997 (Δ’ 12/1998) απόφαση του Νομάρχη Αιτωλοακαρνανίας με την οποία τροποποιήθηκε σημειακά
το σχέδιο πόλεως.
16. Το ισχύον εγκεκριμένο Γενικό Πολεοδομικό Σχέδιο (Γ.Π.Σ.) του οικισμού Καινουρίου Αιτωλοακαρνανίας
(Δ’ 974/1994).
17. Την υπ’ αρ. 235/2009 απόφαση του Διοικητικού
Πρωτοδικείου Αγρινίου, με την οποία αναγνωρίστηκε
η άρση της ρυμοτομικής δέσμευσης που επιβλήθηκε
με την έγκριση του σχεδίου πόλεως σε βάρος των οικοπέδων ιδιοκτητών Σοροβού Ευθύμιου και Σοροβού
Βηθλεέμ.
18. Το υπ’ αρ. 1093/04-07-2013 έγγραφο της Διεύθυνσης Πολεοδομίας και Πολεοδομικού Σχεδιασμού του
Δήμου Αγρινίου, με το οποίο διαβιβάσθηκε ο φάκελος με
τα αιτιολογικά στοιχεία και την υπ’ αρ. 57/2013 απόφαση
του Δημοτικού Συμβουλίου Αγρινίου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 118
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
19. Τα υπ’  αρ. 57982/5-9-2023, 48397/19-7-2023,
2211/29-7-2021, 3988/2018/10-6-2021, 2649/2-9-2016,
1099/9-6-2015, 734/26-02-2015, 1666/5-9-2014, 7202/
2013/3-01-2014 έγγραφα της Διεύθυνσης Υπηρεσίας
Δόμησης και Πολεοδομικού Σχεδιασμού του Δήμου
Αγρινίου με τα οποία υποβλήθηκαν συμπληρωματικά
στοιχεία.
20. Την υπ’ αρ. 57/2013 απόφαση του Δημοτικού Συμβουλίου Αγρινίου με την οποία αποφασίστηκε η τροπο-
ποίηση στο Ο.Τ. 164 του σχεδίου πόλεως Καινουρίου,
μετά την υπ’ αρ. 235/2009 απόφαση του Διοικητικού
Πρωτοδικείου Αγρινίου.
21. Το υπ’ αρ. 36437/1560/26-3-2015 έγγραφο του
Δασαρχείου Αγρινίου περί γνωμοδότησης για το χαρακτήρα της έκτασης των ιδιοκτησιών, σύμφωνα με
το οποίο δεν υπάγεται στις διατάξεις της δασικής νομοθεσίας.
22. Την υπ’ αρ. 163915/3125/30-6-2015 εισήγηση στο
ΣΥ.ΠΟ.Θ.Α. Αιτωλοακαρνανίας.
23. Το υπ’ αρ. 80/86618/15/29-2-2016 έγγραφο του
ΣΥ.ΠΟ.Θ.Α. Αιτωλοακαρνανίας.
24. Το από 13-11-2015 πρακτικό γνωμοδότησης του
ΣΥ.ΠΟ.Θ.Α./ΠΕ Αιτωλοακαρνανίας.
25. To υπ’ αρ. 240471/21-12-2016 έγγραφο της Διεύθυνσης Υδάτων Δυτικής Ελλάδας της Aποκεντρωμένης
Διοίκησης Πελοποννήσου Δυτικής Ελλάδας και Ιονίου
26. To υπ’ αρ. 235199/13-01-2017 έγγραφο της Διεύθυνσης Περιβάλλοντος και Χωρικού Σχεδιασμού της
Αποκεντρωμένης Διοίκησης Πελοποννήσου Δυτικής
Ελλάδας και Ιονίου.
27. Την υπ’ αρ. οικ.140055/13-01-2017 απόφαση του
Αναπληρωτή Υπουργού Περιβάλλοντος και Ενέργειας
και του Υπουργού Υποδομών και Μεταφορών «Τεχνικές
προδιαγραφές σύνταξης του περιεχομένου του φακέλου
οριοθέτησης κατ’ εφαρμογή της παρ. 5 του άρθρου 2
του ν. 4258/2014 - Διευκρινήσεις για την εφαρμογή της
διαδικασίας οριοθέτησης».
28. Το υπ’  αρ. 2016/29/19-01-2017 έγγραφο προς
ΣΥ.ΠΟ.Θ.Α./ΠΕ Αιτωλοακαρνανίας.
29. Το υπ’ αρ. 23885/17/08-06-2018 ΣΥ.ΠΟ.Θ.Α. Αιτωλοακαρνανίας έγγραφο του Συμβουλίου Πολεοδομικών
Θεμάτων και Αμφισβητήσεων της Περιφερειακής Ενότητας Αιτωλοακαρνανίας (ΣΥ.ΠΟ.Θ.Α./Π.Ε. Αιτωλοακαρνα-
νίας) περί αποστολής αποσπάσματος πρακτικού.
30. Το από 19-4-2018 πρακτικό γνωμοδότησης του
ΣΥ.ΠΟ.Θ.Α./ΠΕ Αιτωλοακαρνανίας (Νο 3/2018).
31. Την με υπ’ αρ. 1577/4-5-2021(Ο.Ε. 28-7-2021) απόφαση καθορισμού προσωρινής οριογραμμής ρέματος
της Διεύθυνσης Υπηρεσίας Δόμησης και Πολεοδομικού
Σχεδιασμού του Δήμου Αγρινίου.
32. Το αρ. πρωτ. 223276/4231/9-8-2021 έγγραφο μας με
το οποίο ζητήθηκε η γνωμοδότηση της Εφορείας Αρχαιοτήτων Αιτωλοακαρνανίας και Λευκάδας για την τροπο-
ποίηση του θέματος και δεν υπήρξε έγγραφη απάντηση
μέχρι σήμερα.
33. Το υπ’ αρ. 2312/1-10-2021 έγγραφο της Διεύθυνσης
Υπηρεσίας Δόμησης και Πολεοδομικού Σχεδιασμού του
Δήμου Αγρινίου.
34. Την υπ’ αρ. 284326/5626/16-12-2021 εισήγηση της
υπηρεσίας μας προς το ΣΥ.ΠΟ.Θ.Α. Α’ Π.Ε. Αιτωλοακαρνανίας.
35. Το υπ’ αρ. 230626/2021/20-4-2023 ΣΥ.ΠΟ.Θ.Α. Α’
Π.Ε. Αιτωλοακαρνανίας έγγραφο του Συμβουλίου Πολεοδομικών Θεμάτων και Αμφισβητήσεων της Περι-
φερειακής Ενότητας Αιτωλοακαρνανίας (ΣΥ.ΠΟ.Θ.Α. Α’
Π.Ε. Αιτωλοακαρνανίας) περί αποστολής αποσπάσματος
πρακτικού.
36. Το από 10-11-2022 πρακτικό γνωμοδότησης
του ΣΥ.ΠΟ.Θ.Α. Α’ Π.Ε. Αιτωλοακαρνανίας (Νο 1/2022)
περί ομόφωνης αποδοχής της υπ’ αρ. 284326/5626/
16-12-2021εισήγησής μας με διαφοροποιήσεις.
37. Το υπ’ αρ. 66535/12-10-2023 έγγραφο της Υπηρεσίας Δόμησης και Πολεοδομικού Σχεδιασμού του Δήμου
Αγρίνιου περί αποστολής συμπληρωμένου τοπογραφικού διαγράμματος.
38. Το υπ’ αρ. 20/27-10-2023 έγγραφο του Συμβουλίου
Πολεοδομικών Θεμάτων και Αμφισβητήσεων της Περιφερειακής Ενότητας Αιτωλοακαρνανίας (ΣΥ.ΠΟ.Θ.Α. Α’
Π.Ε. Αιτωλοακαρνανίας) με το οποίο επιστράφηκε στην
υπηρεσία μας θεωρημένο το τοπογραφικό διάγραμμα
της τροποποίησης.
39. Το υπ’ αρ. 343822/6006/1-11-2023 έγγραφό μας
προς τον Δήμο Αγρινίου.
40. Το υπ’ αρ. 475/27-12-2023 έγγραφο της Υπηρεσίας Δόμησης και Πολεοδομικού Σχεδιασμού του Δήμου
Αγρίνιου.
41. Τις από 17-1-2024 βεβαιώσεις του Δημάρχου Αγρινίου.
42. Όλα τα νόμιμα δικαιολογητικά που περιέχονται
στο φάκελο της εν λόγω υπόθεσης (αίτηση, τίτλοι ιδιοκτησίας, βεβαιώσεις Δημάρχου, ανακοινώσεις, ατομικές
κοινοποιήσεις στους θιγόμενους, κ.λπ.).
Και επειδή:
1. Με την υπ’ αρ. 235/2009 απόφαση του Διοικητικού
Πρωτοδικείου Αγρινίου εξετάσθηκε προσφυγή για την
άρση της δέσμευσης που επιβλήθηκε με το προαναφερθέν σχέδιο πόλης στα όμορα οικόπεδα συνολικής
επιφανείας 2.540 τ.μ. σύμφωνα με τα αναφερόμενα στην
δικαστική απόφαση, ευρισκόμενα στο Ο.Τ. 164 χαρακτηριζόμενα ως κοινωφελής χώρος, για τα οποία αναγνωρί-
σθηκε η άρση της ως άνω ρυμοτομικής δέσμευσης λόγω
διατήρησης της επιβάρυνσης των ιδιοκτησιών για χρονικό διάστημα που υπερβαίνει τα εύλογα ανεκτά όρια.
2. Ο Δήμος Αγρινίου σε συμμόρφωση στην παραπάνω υπ’ αρ. 235/2009 δικαστική απόφαση, γνωμοδότη-
σε για την τροποποίηση του θέματος σύμφωνα με την
υπ’ αρ. 57/2013 απόφαση του Δημοτικού Συμβουλίου
και πρότεινε τα όμορα οικόπεδα φερόμενων ιδιοκτητών
Σοροβού Ευθύμιου και Σοροβού Βηθλεέμ που απεικονίζονται στο από Νοέμβριο 2012 τοπογραφικό διάγραμμα
της τροποποίησης, να αποδοθούν με την επανένταξή τους
στο σχέδιο ως οικοδομήσιμα με τους όρους δόμησης του
ισχύοντος εγκεκριμένου σχεδίου πόλεως της περιοχής,
αποφασίζοντας και για την κατά νόμο επιβολή εισφοράς
σε γη, όπως αυτή προβλέπεται από τις κείμενες πολεοδομικές διατάξεις.
3. Δεν υποβλήθηκαν ενστάσεις κατά της απόφασης
του Δημοτικού Συμβουλίου Αγρινίου σύμφωνα με την
υπό στοιχεία 62374/οικ/4-07-2013 βεβαίωση του Δημάρχου Αγρινίου.
4. Η Διεύθυνση Περιβάλλοντος και Χωρικού Σχεδιασμού της Περιφέρειας Δυτικής Ελλάδας (Π.Δ.Ε.) με την
υπ’ αρ. 16391/3125/30-6-2015 εισήγησή της, σε συμμόρφωση με τις ως άνω δικαστική απόφαση, εισηγήθηκε αρ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
χικώς την τροποποίηση του εγκεκριμένου σχεδίου Καινουρίου στο Ο.Τ. 164 κατά μερική αποδοχή της υπ’ αρ. 57/
2013 απόφασης Δημοτικού Συμβουλίου Αγρινίου λαμβάνοντας υπόψη τις διατάξεις του ν. 4067/2012, λόγω
άρσης της ρυμοτομικής δέσμευσης των όμορων οικοπέδων από κοινωφελή χώρο και την απόδοση τους ως
οικοδομήσιμα, φερόμενων ιδιοκτητών Σοροβού Ευθύμιου και Σοροβού Βηθλεέμ, με την υποχρέωση επιβολής σε
εισφορά σε γη βάσει κείμενων πολεοδομικών διατάξεων,
θεωρώντας ότι πρόκειται για μικρό υδατόρεμα και δεν
απαιτείται οριοθέτηση.
5. Στις διατάξεις του ν. 4258/2014 αναφέρεται ότι για τα
μικρά υδατόρεματα δεν απαιτείται οριοθέτηση. Κατ’ εξαίρεση και εφόσον συντρέχουν ειδικοί λόγοι προστασίας
είναι δυνατή η οριοθέτηση τους με απόφαση του Γενικού
Γραμματέα της οικείας Αποκεντρωμένης, η οποία εκδίδεται μετά από εισήγηση της Διεύθυνσης Υδάτων και της
Διεύθυνσης Περιβάλλοντος της οικείας Αποκεντρωμένης.
6. Το ΣΥ.ΠΟ.Θ.Α. Π.Ε. Αιτωλοακαρνανίας με το από
13-11-2015 πρακτικό του, θέμα (Νο 11/2015), γνωμοδότησε ομόφωνα για την αναβολή εξέτασης του θέματος
προκειμένου να προσκομιστούν συμπληρωματικά στοιχεία ώστε να προβεί σε γνωμοδότηση.
7. Σύμφωνα με το αρ. 240471/21-12-2016 έγγραφο της
Διεύθυνσης Υδάτων Δυτικής Ελλάδας της Αποκεντρωμένης Διοίκησης Πελοποννήσου Δυτικής Ελλάδας και
Ιονίου εκτιμάται ότι μπορεί να εφαρμοστεί η παρ. 2 του
άρθρου του 5 του ν. 4258/2014 σχετικά με την διαδικασία
προσωρινής οριοθέτησης.
8. Με το αρ. 235199/13-01-2017 έγγραφο της Διεύθυνσης Περιβάλλοντος και Χωρικού Σχεδιασμού Δυτικής
Ελλάδας της Αποκεντρωμένης Διοίκησης Πελοποννήσου
Δυτικής Ελλάδας και Ιονίου εκτιμάται ότι μπορεί να εφαρμοστεί η παρ. 2 του άρθρου 5 του ν. 4258/2014 σχετικά
με την διαδικασία προσωρινής οριοθέτησης.
9. Σε συνέχεια του υπ’ αρ. 2016/29/19-1-2017 εγγράφου μας περί προσωρινής οριοθέτησης του υδατορέ-
ματος, το ΣΥ.ΠΟ.Θ.Α. Π.Ε. Αιτωλοακαρνανίας με το από
19-4-2018 απόσπασμα πρακτικού του (Νο 3/2018),
αποφάσισε ομόφωνα την επιστροφή του φακέλου του
θέματος στην εισηγούσα υπηρεσία για την προσωρινή
οριοθέτηση του ρέματος.
10. Με την υπ’ αρ. 1577/4-5-2021 (Ο.Ε. 28-7-2021) απόφαση της Διεύθυνσης Υπηρεσίας Δόμησης και Πολεο-
δομικού Σχεδιασμού του Δήμου Αγρινίου, έγινε καθορισμός προσωρινής οριογραμμής του ρέματος.
11. Με το υπ’ αρ. 3988/2018/10-6-2021 έγγραφό της, η
Διεύθυνση Υπηρεσίας Δόμησης και Πολεοδομικού Σχεδιασμού του Δήμου Αγρινίου, μας απέστειλε την μελέτη
προσωρινής οριοθέτησης του ρέματος και τα έγγραφα
που τη συνοδεύουν.
12. Με το υπ’ αρ. 2312/1-10-2021 έγγραφό της, η Διεύθυνση Υπηρεσίας Δόμησης και Πολεοδομικού Σχεδια-
σμού του Δήμου Αγρινίου, μας απέστειλε τοπογραφικό διάγραμμα της τροποποίησης του θέματος εις πενταπλούν.
13. Η Διεύθυνση Περιβάλλοντος και Χωρικού Σχεδιασμού της Π.Δ.Ε. με την υπ’ αρ. 284326/5626/16-12-2021
εισήγησή της, σε συμμόρφωση στην δικαστική απόφαση, εισηγήθηκε την τροποποίηση του εγκεκριμένου
σχεδίου Καινουρίου στο Ο.Τ. 164 κατά μερική αποδοχή
της υπ’ αρ. 57/2013 απόφασης του Δημοτικού Συμβουλίου  Αγρινίου λαμβάνοντας υπόψη τις διατάξεις του
ν. 4067/2012 λόγω άρσης της ρυμοτομικής δέσμευσης
των όμορων οικοπέδων από κοινωφελή χώρο και την
απόδοση τους ως οικοδομήσιμα, φερόμενων ιδιοκτητών
Σοροβού Ευθύμιου και Σοροβού Βηθλεέμ, την υποχρέωση επιβολής σε εισφορά σε γη βάσει κείμενων πολε-
οδομικών διατάξεων τμημάτων εμβαδού Ε1=301,29 τμ
για το οικόπεδο αρ. 01 σύμφωνα με τον κτηματολογικό
πίνακα και Ε2=213,61 τμ για το οικόπεδο 02, την δημιουργία πεζοδρόμων, κ.λπ.
14. Με το υπ’ αρ. 230626/2021/20-4-2023 έγγραφό του,
το Συμβούλιο Πολεοδομικών Θεμάτων και Αμφισβητήσεων της Περιφερειακής Ενότητας Αιτωλοακαρνανίας
(ΣΥ.ΠΟ.Θ.Α. Α/Π.Ε. Αιτωλοακαρνανίας) μας διαβίβασε το
από 10-11-2022 πρακτικό του, θέμα (Νο 01/2022), με το
οποίο γνωμοδότησε ομόφωνα θετικά για την έγκριση
της τροποποίησης του σχεδίου, σύμφωνα με την εισήγηση της ΔΙ.ΠΕ.ΧΩ.ΣΧ./Π.Δ.Ε., με διαφοροποιήσεις σχετικά
με το πλάτος των πεζοδρόμων.
15. Με το υπ’ αρ. 343822/6006/1-11-2023 έγγραφό
μας, στάλθηκε στον Δήμο Αγρινίου το συμπληρωμένο
θεωρημένο διάγραμμα για τη συνέχιση της διαδικασίας
τροποποίησης δηλαδή την ανάρτηση - κοινοποίηση του,
κ.λπ. λόγω αλλαγής της ρυμοτομικής πρότασης.
16. Με το υπ’ αρ. 475/27-12-2023 έγγραφό της, η Διεύθυνση Υπηρεσίας Δόμησης και Πολεοδομικού Σχε-
διασμού του Δήμου Αγρινίου μας διαβίβασε τα σχετικά
αποδεικτικά τήρησης της διαδικασίας (ατομικές κοινοποιήσεις, υπεύθυνες δηλώσεις, κ.λπ.).
17. Με την υπό στοιχεία 150/οικ/17-1-2024 βεβαίωσή
του, ο Δήμαρχος Αγρινίου βεβαιώνει ότι με την πρόταση
του ΣΥ.ΠΟ.Θ.Α. Π.Ε. Αιτωλοακαρνανίας για την τροποποίηση του Ο.Τ. 164 Καινουρίου του Δήμου Αγρινίου δεν
ρυμοτομείται κτίσμα και δεν καθίσταται οικόπεδο από
άρτιο σε μη άρτιο.
18. Με την υπό στοιχεία 151/οικ/17-1-2024 βεβαίωσή
του, ο Δήμαρχος Αγρινίου βεβαιώνει ότι δεν υπεβλήθη
ένσταση κατά της πρότασης του ΣΥ.ΠΟ.Θ.Α. Π.Ε. Αιτωλοακαρνανίας για την τροποποίηση του Ο.Τ. 164 Καινουρί-
ου του Δήμου Αγρινίου.
19. Από τις διατάξεις της παρούσης δεν προκαλείται
δαπάνη σε βάρος του προϋπολογισμού του κράτους
αλλά ούτε σε βάρος του προϋπολογισμού του οικείου
ΟΤΑ, αποφασίζουμε:
Α. Την έγκριση της τροποποίησης στο Ο.Τ. 164 του εγκεκριμένου ρυμοτομικού σχεδίου Καινουρίου του Δήμου
Αγρινίου, σε συμμόρφωση στην υπ’ αρ. 235/2009 δικαστική απόφαση του Διοικητικού Πρωτοδικείου Αγρινί-
ου, η οποία συνίσταται στην απόδοση των όμορων ιδιοκτησιών φερόμενων ιδιοκτητών Σοροβού Ευθύμιου
και Σοροβού Βηθλεέμ ως οικοδομήσιμων, λόγω άρσης
ρυμοτομικής δέσμευσης, στην υποχρέωση σε εισφορά σε
γη εμβαδού Ε1=301,29 τ.μ. για την ιδιοκτησία αρ. 01 σύμφωνα με τον κτηματολογικό πίνακα και Ε2=213,61 τ.μ.
για την ιδιοκτησία αρ. 02, την δημιουργία πεζοδρόμων, την δημιουργία προκηπίων και νέων Ο.Τ. 164Α,
Ο.Τ./ΚΦ 164Β, Ο.Τ./ΚΦ 164Γ, όπως αναλυτικά απεικονίζεται στο συνοδευτικό τοπογραφικό διάγραμμα σε κλίμα-
κα 1/200, που συντάχθηκε το Νοέμβριο 2012 και επικαιροποιήθηκε τον Σεπτέμβριο του 2023 από την Πτυχιούχο
Τοπογράφο Μηχανικό TE Γεωργάκη Χριστίνα, θεωρήθηκε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
στις 5-9-2023 από την Διεύθυνση Υπηρεσίας Δόμησης και
Πολεοδομικού Σχεδιασμού του Δήμου Αγρινίου, εγκρίθηκε στις 27-10-2023 από το ΣΥ.ΠΟ.Θ.Α. Α’ Π.Ε. Αιτωλοακαρ-
νανίας και αποτελεί αναπόσπαστο τμήμα της παρούσας.
Β. Την επιβολή στους εν λόγω οικοδομήσιμους χώρους
των όρων δόμησης και χρήσεων σύμφωνα με τους ισχύοντες εγκεκριμένους όρους της περιοχής.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η παρούσα θα αναρτηθεί στο διαδίκτυο, σύμφωνα με
τον ν. 3861/2010, μετά τη δημοσίευσή της στην Εφημερίδα
της Κυβερνήσεως.
Επιτρέπεται η υποβολή προσφυγής στον Γραμματέα της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου, μόνο για παράβαση νόμου, σύμφωνα με
τις διατάξεις του άρθρου 227 του ν. 3852/2010 (Α’ 87) και
σε αποκλειστική προθεσμία δεκαπέντε (15) ημερών από
τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 118/26.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 29 Ιανουαρίου 2024
Ο Αντιπεριφερειάρχης Βιώσιμης Ανάπτυξης, Ενέργειας,
Χωροταξίας και Περιβάλλοντος
ΣΤΥΛΙΑΝΟΣ ΜΠΛΕΤΣΑΣ

[Source: 20240400118.pdf | Tokens: 15040]